**Ajka Város Önkormányzata Képviselő-testületének 18/2023. (VI. 26.) önkormányzati rendelete**

**az önkormányzat 2023. évi költségvetéséről szóló 5/2023. (II.15.) önkormányzati rendelet módosításáról**

Ajka város Önkormányzata Képviselő-testülete Magyarország Alaptörvénye 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdésének f) pontjában meghatározott feladatkörében eljárva a következőt rendeli el:

**1. §**

A 2023. évi költségvetéséről szóló 5/2023. (II. 15.) önkormányzati rendelet 2. §-a helyébe a következő rendelkezés lép:

**„2. §**

(1) Ajka Város Önkormányzatának Képviselő-testülete az önkormányzat 2023. évi

*a)* a költségvetés

*aa)* bevételi főösszegét 13.823.282.000 forintban,

*ab)* kiadási főösszegét 15.663.376.000 forintban,

*ac)* a hiányt 1.840.094.000 forintban,

*b)* finanszírozási előirányzat

*ba)* bevételi összegét 3.646.794.000 forintban,

*bb)* kiadási összegét 1.806.700.000 forintban,

*c)* a költségvetés

*ca)* ***bevételi főösszegét*** ***17.470.076.000 forintban,***

*cb)* ***kiadási főösszegét 17.470.076.000 forintban***,

a 2. melléklet szerinti bevétel-kiadás mérlegegyezőségével állapítja meg, és a 2/A. mellékletben bemutatott pénzügyi mérleg szerint hagyja jóvá.

(2) Az önkormányzat 2023. évi költségvetési előirányzata kiadási és bevételi főösszegének címek, alcímek, jogcím – csoportok, jogcímek szerinti részletezését a rendelet 3. - 4. mellékletei tartalmazzák.

(3) A képviselő-testület az önkormányzat 2023. évi költségvetésének kiadási főösszegén belül:

*1.* **A költségvetési kiadási előirányzatok összegét**

*a)* *személyi jellegű kiadások* *2.885.368.000 forintban,*

*b)* *a szociális hozzájárulási adó* *434.866.000 forintban,*

*c)* *a dologi jellegű kiadások* *3.235.121.000 forintban,*

*d)* *támogatásértékű működési kiadás* *24.652.000 forintban,*

*e)* *működési célú pénzeszköz átadás* *államháztartáson kívülre* *1.562.314.000 forintban,*

*f)* *társadalom és szociál politikai támogatás* *11.500.000 forintban,*

*g)* *az ellátottak pénzbeni juttatásai* *0 forintban,*

*h)* *törvényi előírásokon alapuló befizetés* *595.319.000 forintban*

*i)* *a helyi önkormányzatok előző évi elszámolásából származó kiadások 376.000 forintban,*

*2.* **A felhalmozási célú kiadások összegét**

*a)* *felújítási kiadások* *1.167.597.000 forintban,*

*b)* *beruházási kiadások* *1.499.683.000 forintban,*

*c)* *támogatásértékű felhalmozási kiadás* *1.000.000 forintban,*

*d)* *felhalmozási célú pénzeszköz átadás* *államháztartáson kívülre* *1.334.616.000 forintban,*

*e)* *pénzügyi befektetések* *7.130.000 forintban,*

*f)* *adott kölcsönök* *220.000.000 forintban,*

*3.* **Finanszírozási műveletek kiadási előirányzatát**

*a)* *működési kiadás (folyószámla hiteltörlesztés)* *800.000.000 forintban,*

*b)* *felhalmozási kiadás (hiteltörlesztés)* *192.248.000 forintban*

*c)* *b)* *felhalmozási kiadás (hitelkiváltás)* *729.353.000 forintban d)* *államháztartáson belüli megelőlegezés visszaf.* *85.099.000 forintban* a költségvetési kiadások tekintetében a 4. – 5. 5/A. mellékletekben részletezettek szerint, a felhalmozási kiadások tekintetében a 6/A., mellékletben megjelölt feladatokkal és előirányzatokkal állapítja meg. A 12. mellékletben az éves előirányzat felhasználási ütemterv részletezésének megfelelően állapítja meg. A képviselő-testület és az általa irányított költségvetési szervek előirányzatainak tagolását a kötelező feladatok, önként vállalat feladatok és államigazgatási feladatok szerint e rendelet 17. melléklete szerint hagyja jóvá.”

**2. §**

(1) A 2023. évi költségvetéséről szóló 5/2023. (II. 15.) önkormányzati rendelet 2. melléklete helyébe az 1. melléklet lép.

(2) A 2023. évi költségvetéséről szóló 5/2023. (II. 15.) önkormányzati rendelet 3. melléklete helyébe a 2. melléklet lép.

(3) A 2023. évi költségvetéséről szóló 5/2023. (II. 15.) önkormányzati rendelet 4. melléklete helyébe a 3. melléklet lép.

(4) A 2023. évi költségvetéséről szóló 5/2023. (II. 15.) önkormányzati rendelet 5. melléklete helyébe a 4. melléklet lép.

(5) A 2023. évi költségvetéséről szóló 5/2023. (II. 15.) önkormányzati rendelet 6. melléklete helyébe az 5. melléklet lép.

(6) A 2023. évi költségvetéséről szóló 5/2023. (II. 15.) önkormányzati rendelet 12. melléklete helyébe a 6. melléklet lép.

(7) A 2023. évi költségvetéséről szóló 5/2023. (II. 15.) önkormányzati rendelet 17. melléklete helyébe a 7. melléklet lép.

**3. §**

Ez a rendelet 2023. június 27-én lép hatályba.

**A j k a, 2023. június 26.**

**Kihirdetés napja: 2023. június 26.**

 **Schwartz Béla Dr. Jáger László**

 **polgármester címzetes főjegyző**

**Végső előterjesztői indokolás**

Ezen rendeletmódosítási javaslat az államháztartásról szóló 2011. évi CXCV. törvény 34. § (4) bekezdése lehetővé teszi, hogy a képviselő-testület, legkésőbb a költségvetési beszámoló határidejéig, - december 31-ei hatállyal - módosíthatja költségvetési rendeletét. A módosítás tartalmazza a folyamatosan érkező központi támogatásokkal és ezekhez kapcsolódó MÁK információkat, az önkormányzat részére biztosított pótelőirányzatokat és a képviselő-testületnek a költségvetést érintő egyedi döntéseit, valamint az intézmények előirányzat módosítási kérelmeit.

Sajáthatáskörű előirányzatok módosítások

Az államháztartásról szóló törvény végrehajtásáról szóló 368/2011. (XII.31.) Korm. rendelet 43/A. § (3) bekezdésében foglaltak szerint a helyi önkormányzat költségvetési kiadásai kiemelt előirányzatain belül a rovatok közötti átcsoportosításra az elemi költségvetés jóváhagyására jogosult.

A jogszabályban foglaltak szerint eljárva a 3/11-10/2023., 3/11-11/2023., 3/11-13/2023., 3/11-18/2023. számú határozatokban megjelölt előirányzatok átvezetésre került.

Az előterjesztéshez csatolt javaslatban, költségvetési rendeletben a költségvetés főösszege 17.470.076 eFt-ra változik, az előző módosításhoz képest a növekedés 352.999 eFt.

Az előterjesztés készítésének lezárása 2023. május 12-én történt.

**Bevételek**

Ajka Város Önkormányzatának Képviselő-testülete a 28/2023. (III.9.) határozatában arról döntött, hogy pályázatot nyújt be Magyarország 2023. évi központi költségvetéséről szóló 2022. évi XXV. törvény 3. melléket 2.1.5. Önkormányzatok rendkívüli támogatása jogcímre, az 5.1. pont a) alpontja szerinti 5.4. a) visszanem térítendő támogatásra.

BMÖGF/63-8/2023. iktatószám alatti miniszteri döntésnek megfellelően Ajka Város Önkormányzata 39.058.426 forint vissza nem térítendő támogatásban részesült.

A jóváhagyott támogatás összege:

Közüzemi díjtartozásokra                                 3.519752 forint

Helyi iparűzési adó visszafizetésre               35.538.674 forint

**Egészségügyi kiegészítő pótlék**

A bölcsődében, mini bölcsődében foglalkoztatott, középfokú végzettséggel rendelkező kisgyermeknevelőt megillető bölcsődei pótlék szociális hozzájárulási adóval növelt bruttó összege címén Ajka város Önkormányzata részére 2023. júniusig 97.013 forint érkezett, mely előirányzattal az érintett intézmény költségvetését megemeltük:

|  |  |  |  |  |
| --- | --- | --- | --- | --- |
|  **Városi bölcsőde** | **Bér** | **Járulék** | **Összesen** |   |
|   | 40 926 | 5 580 | 48 506 | május |
|   | 42 927 | 5 580 | 48 507 | június |
| **Összesen** | **85 852** | **11 161** | **97 013** |   |

**Szociális ágazat összevont pótlék**

Szociális ágazatban dolgozók részére a 2023. évben kifizetésre kerülő szociális ágazati összevont pótlékhoz nyújtandó támogatás címén Ajka város Önkormányzata részére májusig 14.095.664 forint érkezett, mely előirányzattal az érintett intézmények költségvetését megemeltük:

|   | **Bér** | **Járulék** | **Összesen** |   |
| --- | --- | --- | --- | --- |
| **Szociális Szolg. és Gond. Kp.** | 3 259 747 | 423 767 | 3 683 514 | május |
|   | 3 323 990 | 432 119 | 3 756 109 | június |
| **Összesen** | **6 583 737** | **855 886** | **7 439 623** |   |
|   |   |   |   |   |
| **Városi bölcsőde** | 145 001 | 18 850 | 163 851 | május |
|   | 144 998 | 18 850 | 163 848 | június |
| **Összesen** | **289 999** | **37 700** | **327 699** |   |
|   |   |   |   |   |
| **Családi és Gyj. Kp.** | 2 607 881 | 339 025 | 2 946 906 | május |
|   | 2 992 421 | 389 015 | 3 381 436 | június |
| **Összesen** | **5 600 303** | **728 039** | **6 328 342** |   |

A Jelzőrendszeres házi segítségnyújtása szociális igazgatás ellátásáról szóló 1993. évi III. törvény 65. § (7) bekezdése alapján a jelzőrendszeres házi segítségnyújtás szolgáltatás biztosítása állami feladat. A Belügyminisztérium, valamint a Slachta Margit nemzeti Szociálpolitikai Intézet között kezelői megállapodás jött létre annak érdekében, hogy az állam e szolgáltatás finanszírozását a XIV. BM fejezet 20. cím 32. alcím 2. fejezeti kezelésű előirányzat terhére biztosítsa.

2023. évben Ajkán a kedvezményezett, mint ellátást végző intézmény közvetlenül a Szociális Szolgáltató és Gondozási Központ. A 2.714.000 forint támogatást az önkormányzat költségvetéséből az intézmény előirányzataihoz csoportosítottuk át.

**Kiadások**

**Ajka Városi Óvoda**

Az intézmény igazgatója költségvetési előirányzat módosítást kezdeményezett, melyben az alábbi előirányzat módosításokat kérte:

Az intézmény szakmai munkafeltételeinek biztosításához informatikai eszközök beszerzése vált szükségessé, ezért 500.000 forintot átcsoportosítottunk működési intézményfinanszírozásból a felhalmozási intézményfinanszírozáshoz, a dologi kiadások előirányzatokból a beruházási előirányzatokhoz.

**Regenbogen Német Nemzetiségi Óvoda és Művelődési Ház**

Az intézmény igazgatója költségvetési előirányzat módosítást kezdeményezett, melyben az alábbi előirányzat módosításokat kérte:

Az intézmény szakmai munkafeltételeinek biztosításához informatikai eszközök beszerzése vált szükségessé, ezért 500.000 forintot átcsoportosítottunk működési intézményfinanszírozásból a felhalmozási intézményfinanszírozáshoz, a dologi kiadások előirányzatokból a beruházási előirányzatokhoz.

**Nagy László Városi Művelődési Központ és Könyvtár**

Az intézmény igazgatója költségvetési előirányzat módosítást kezdeményezett, melyben az alábbi előirányzat módosításokat kérte:

Intézményi működési bevételeinek előirányzatát megemeltük 28.499.000 forinttal az „Ajka Arty City” pályázat rendezvény szervezéséért, a pénzeszközhöz kapcsolódó kiadások:

Dologi kiadások                                                                     22.498 eFt

Felhalmozási kiadások                                                             6.001 eFt

                                                                       összesen             28.499 eFt

**Szociális Szolgáltató és Gondozási Központ**

Az intézmény igazgatója költségvetési előirányzat módosítást kezdeményezett, melyben az alábbi előirányzat módosításokat kérte:

Az intézmény szakmai munkafeltételeinek biztosításához informatikai eszközök beszerzése vált szükségessé, ezért 7.000 forintot átcsoportosítottunk működési intézményfinanszírozásból a felhalmozási intézményfinanszírozáshoz, a dologi kiadások előirányzatokból a beruházási előirányzatokhoz.

Támogatásértékű működési bevételek

A Veszprém Megyei Kormányhivatal Munkaügyi Központja Ajkai Kirendeltségének támogatása – hosszabb időtartamú közfoglalkoztatásra                  1.436 eFt

A meghatározott céllal átvett pénzeszközökhöz kapcsolódó kiadások:

Személyi juttatások                                                                          1.344 eFt

Szociális hozzájárulási adó                                                                   92 eFt

                                                                       összesen                       1.436 eFt

**Városi Bölcsőde**

Az intézmény igazgatója költségvetési előirányzat módosítást kezdeményezett, melyben az alábbi előirányzat módosításokat kérte:

Az intézmény szakmai munkafeltételeinek biztosításához informatikai eszközök beszerzése vált szükségessé, ezért 170.000 forintot átcsoportosítottunk működési intézményfinanszírozásból a felhalmozási intézményfinanszírozáshoz, a dologi kiadások előirányzatokból a beruházási előirányzatokhoz.

Támogatásértékű működési bevételek

A Veszprém Megyei Kormányhivatal Munkaügyi Központja Ajkai Kirendeltségének támogatása – hosszabb időtartamú közfoglalkoztatásra                 1.460 eFt

A meghatározott céllal átvett pénzeszközökhöz kapcsolódó kiadások:

Személyi juttatások                                                                          1.371 eFt

Szociális hozzájárulási adó                                                               89 eFt

                                                                       összesen                        1.460 eFt

**Ajkai Család- és Gyermekjóléti Központ**

Az intézmény igazgatója költségvetési előirányzat módosítást kezdeményezett, melyben az alábbi előirányzat módosításokat kérte:

Az intézmény szakmai munkafeltételeinek biztosításához informatikai eszközök beszerzése vált szükségessé, ezért 2.549.000 forintot átcsoportosítottunk működési intézményfinanszírozásból a felhalmozási intézményfinanszírozáshoz, a dologi kiadások előirányzatokból a beruházási előirányzatokhoz.

Támogatásértékű működési bevételek

A Veszprém Megyei Kormányhivatal Munkaügyi Központja Ajkai Kirendeltségének támogatása – hosszabb időtartamú közfoglalkoztatásra                 2.906 eFt

A meghatározott céllal átvett pénzeszközökhöz kapcsolódó kiadások:

Személyi juttatások                                                                          2.729 eFt

Szociális hozzájárulási adó                                                                 177 eFt

                                                                       összesen                        2.906 eFt

Az 5/2023. (II.15.) önkormányzati rendelet 13. § (3) bekezdése alapján 2023. évi jóváhagyott karbantartási előirányzatokat az 5. és az 5/A. mellékletben részletezzük.

A költségvetés és zárszámadás előterjesztéséhez kapcsolódó mérlegek tartalmának és mellékleteinek meghatározásánál a 2., 2/A., 3., 4., 5., 5/A, 6/A., 12., 17., mellékletek kerültek módosításra és kiegészítésre.

**A j k a, 2023. június 26.**

 **Dr. Jáger László**

 **címzetes főjegyző**